Каталогизация на 
периодични сборници с монографично описание
съгласно MARC21 и AACR-2

Каталогизацията на периодични сборници с монографично описание се извършва по следния начин:
1.	Комплектуваните периодични сборници с монографично описание се каталогизират от отдел “Комплектуване и каталогизация на периодични издания”, като отграничаването им от книжните серии става на базата на БДС 11942-74 или както следва: 

За отдел “Комплектуване и каталогизация на периодични издания”	За отдел “Комплектуване и каталогизация на книги и други непериодични издания”	
периодични сборници с монографично описание	серийно издание	
Определение: периодично издание, което съдържа научни статии, научни съобщения и др.п., публикувано обикновено от името на научна институция.	Определение: издание, което представлява поредица от книги и брошури (всяка със свой автор и заглавие или само със свое заглавие), обединени от общност на тематиката или читателското предназначение, с еднотипно оформление.	
Забележки: 
»	Понякога периодичният сборник може да съдържа само един монографичен труд.
»	В отделни случаи периодичният сборник съдържа научно-популярни, публицистични и други статии, а също и художествени произведения. За сборници с подобен характер се употребява терминът: Алманах.
»	Периодичният сборник може да излиза в определена периодичност (от една до няколко номера в година) или в неопределена (според количеството на натрупания материал).		
Основа за справки: Своден географски азбучен каталог на ЦБ на БАН	Основа за справки: Своден азбучен каталог на ЦБ на БАН	

2.	Каталогизирането на периодичните сборници с монографично описание става съгласно MARC21 и AACR-2 и спецификите на интегрирания библиотечен софтуер ALEPH500:
Всички библиотечни документи, които отговарят на долупосочените параметри, се каталогизират във формат SE:
»	Вестници – използва се модел за каталогизация – newspaper_cyr.mrc за вестници, публикувани на кирилица и newspaper_lat.mrc за вестници, публикувани на латиница;
»	Списания – използва се модел за каталогизация – newspaper_cyr.mrc за списания публикувани на кирилица и newspaper_lat.mrc за списания публикувани на латиница;
»	Периодични сборници с монографично описание – използва се модел за каталогизация – permon_cyr.mrc за периодични сборници с монографично описание, публикувани на кирилица и permon_lat.mrc за периодични сборници с монографично описание, публикувани на латиница. Основният библиографски запис е във формат SE и се каталогизира като периодично издание, като там се вписва ISSN-а на изданието. За аналитичното описание се използва модел за каталогизация във формат BK – book_cyr.mrc за монографично описание на кирилица и book_lat.mrc за монографично описание на латиница и се вписва ISBN-а на всеки отделен библиотечен документ. Основа за справки: ULRICH'S. International periodicals directory; каталог на Конгресната библиотека - http://catalog.loc.gov/ ; каталог на Руската държавна библиотека - http://www.rsl.ru/ и т.н.
Горното тълкуване на MARC21 и AACR-2 за периодични сборници с монографично описание определя попълването на формите в модула “Acquisition” и “Serials”. А именно:
»	В Order Form полето Material type се попълва с P
»	В Item Form:
1.	Сигнатурата е като периодично издание
2.	Material type се попълва с BOOK
3.	Всеки библиотечен документ се инвентира поотделно и трябва да има отделен инвентарен номер.